2021. gada 9. aprīlī Rīkojums Nr. 236

Rīgā (prot. Nr. 32 48. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 2 117 468 *euro*, lai profesionālās izglītības un profesionālās ievirzes izglītības pedagogiem un atbalsta personālam nodrošinātu vienreizēju piemaksu 300 *euro*,tai skaitā piemaksas bruto apmērs 242,74 *euro* un darba devēja valsts sociālās apdrošināšanas obligātās iemaksas 57,26 *euro*, par papildu slodzi un palielināto darba apjomu obligātāmācību satura apguvei Covid-19 pandēmijas laikā, no tiem:

1.1. 1 112 087 *euro* – Izglītības un zinātnes ministrijai (15. resors);

1.2. 14 874 *euro* – Zemkopības ministrijai (16. resors);

1.3. 1 584 *euro* – Labklājības ministrijai (18. resors);

1.4. 957 771 *euro* – Kultūras ministrijai (22. resors);

1.5. 3 611 *euro* – Veselības ministrijai (29. resors);

1.6. 27 541 *euro* – mērķdotācijai pašvaldībām (62. resors).

2. Apstiprināt šā rīkojuma 1.4. apakšpunktā minētā finansējuma sadalījumu izglītības iestādēm (1. pielikums).

3. Apstiprināt šā rīkojuma 1.6. apakšpunktā minētā finansējuma sadalījumu pašvaldībām (2. pielikums).

4. Izglītības un zinātnes ministrijai, Zemkopības ministrijai, Labklājības ministrijai, Kultūras ministrijai un Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma [1. punktā](https://likumi.lv/ta/id/315585#p1) minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

5. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

6. Lai sagatavotu pārskatu par piešķirtā finansējuma izlietojumu, valsts izglītības iestādes, pašvaldības un privātās izglītības iestādes izmanto šādas ePārskatos pieejamās veidlapas atbilstoši normatīvajiem aktiem par kārtību, kādā nodrošina informācijas apriti, izmantojot Valsts kases e-pakalpojumus:

6.1. pašvaldības līdz 2021. gada 14. jūnijam sagatavo pārskatu (3. pielikuma 1. tabula) par šā rīkojuma 1.6. apakšpunktā minētā finansējuma izlietojumu;

6.2. Izglītības un zinātnes ministrijas pakļautībā esošas profesionālās izglītības iestādes, profesionālās ievirzes sporta izglītības iestādes, privātās profesionālās izglītības iestādes, Zemkopības ministrijas izglītības iestādes, Labklājības ministrijas izglītības iestādes, Veselības ministrijas izglītības iestādes un izglītības iestādes, kuras saņem finansējumu no Kultūras ministrijas, līdz 2021. gada 14. jūnijam sagatavo pārskatu (3. pielikuma 2. tabula) par šā rīkojuma 1.1., 1.2., 1.3., 1.4. un 1.5. apakšpunktā minētā finansējuma izlietojumu.

7. Pašvaldības finansējumu, kas nav izlietots līdz 2021. gada 1. jūnijam, atbilstoši pārskata ailei "Atlikums uz pārskata perioda beigām" līdz 2021. gada 30. jūnijam atmaksā finansējuma devējam.

Ministru prezidents A. K. Kariņš

Izglītības un zinātnes ministre I. Šuplinska